**Ministru kabineta noteikumu projekta**

 **„Noteikumi par pārtikā lietojamu sāli”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta otrā un ceturtā daļa, 11.1pants un 13.panta trešās daļas 3.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2005.gada 5.jūlija noteikumi Nr.488 „Obligātās nekaitīguma, kvalitātes, higiēnas un marķējuma prasības pārtikā lietojamajam sālim un prasības sāls izplatīšanai un izmantošanai pārtikas ražošanā” (turpmāk – noteikumi Nr.488), kas izdoti saskaņā ar Pārtikas aprites uzraudzības likuma 4.panta otro un ceturto daļu, 11.1 pantu un 13.panta trešo daļu.Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, izsakot 13.panta trešo daļu jaunā redakcijā.Pārtikas aprites uzraudzības likuma pārejas noteikumu 22.14.apakšpunkts nosaka, ka līdz šā likuma 13.panta trešās daļas 3.punktā minēto Ministru kabineta noteikumu spēkā stāšanās dienai, bet ne ilgāk kā līdz 2015.gada 30.novembrim ir piemērojami Ministru kabineta noteikumi Nr.488. Ņemot vērā minēto, ir sagatavots jauns Ministru kabineta noteikumu projekts „Noteikumi par pārtikā lietojamu sāli” (turpmāk – noteikumu projekts). Noteikumu projekts pēc būtības nemaina līdzšinējo tiesisko regulējumu.Noteikumu projekts nosaka obligātās nekaitīguma, kvalitātes un papildu marķējuma prasības pārtikā lietojamam sālim (turpmāk – pārtikas sāls), kā arī jodētā sāls izplatīšanas kārtību un gadījumus, kad to izmanto pārtikas ražošanā. Pārtikas aprites uzraudzības likuma 4. panta ceturtajā daļā ietvertā norma nosaka, ka Ministru kabinets atsevišķām produktu grupām nosaka kvalitātes un klasifikācijas prasības un kārtību, kādā novērtējama attiecīgo produktu atbilstība šīm prasībām. Noteikumu 1.punktā šī norma ir atspoguļota daļēji, iekļaujot tajā pilnvarojuma daļu par kvalitātes un klasifikācijas prasībām. Pilnvarojuma daļa par kārtību, kādā novērtējama attiecīgo produktu atbilstība nav atspoguļota noteikumu 1.punktā, jo tā tiek attiecināta uz atsevišķiem produktiem, piemēram uz svaigiem augļiem un dārzeņiem, jo tas saistīts ar kopējo tirgus organizāciju. Sāls kā samērā stabilas kvalitātes produkta tirdzniecība būtiski neietekmē kopējo tirgus organizāciju, tādēļ nav nosakāma īpaša kārtība tā kvalitātes un klasifikācijas atbilstības prasību novērtēšanai. Noteikumu projekts nosaka, kas ir pārtikas sāls, kā arī sāls sadalījumu pēc izmantošanas veida un fiziskā stāvokļa. Noteikumu projekts paredz, ka Latvijā var izplatīt gan jodētu, gan nejodētu sāli, kā arī nosaka, kādus jona jodus drīkst izmantot sāls jodēšanai, kā arī to pieļaujamo saturu pārtikas sālī. Noteikumu projekts nosaka, kādus fluora jodus drīkst izmantot sāls fluoridēšanai, kā arī fluora pieļaujamo saturu pārtikas sālī.Vispārīgie principi, prasības un atbildība, kas reglamentē pārtikas produktu informāciju, jo īpaši pārtikas marķēšanu, ir noteikta Eiropas Parlamenta un Padomes 2011.gada 25.oktobra Regulā (ES) Nr.1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr.1924/2006 un (EK) Nr.1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr.608/2004 atcelšanu. Sāls marķēšanu reglamentē arī Ministru kabineta 2015.gada 3.marta noteikumi Nr.115 „Prasības fasētas pārtikas marķējumam”. Noteikumu projektā ietvertas sāls papildu marķējuma prasības, nosakot tirdzniecībā lietojamos sāls nosaukumus un paredzot, ka tiem pievieno norādi par sāls fizisko stāvokli. Ja pārtikas sāli izmanto produktu ražošanā, tad sastāvdaļu sarakstā var minēt vārdu tikai „sāls”, ja vien tas nav pārtikas sāls ar pievienotām minerālvielām vai vitamīniem. Izplatot pārtikas ražošanas sāli, tam pievieno sāls sastāva specifikāciju vai citu pavaddokumentu, kurā norādīts tā ķīmiskais sastāvs. Noteikumu projekts nosaka, ka pārtikas sāli uzglabā sausās telpās, kurās gaisa relatīvais mitrums ir ne augstāks par 80%. Maksimāli pieļaujamās smago metālu normas pārtikas sālī noteiktas noteikumu projekta pielikumā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Līdz ar noteikumu projekta spēkā stāšanos spēku zaudēs noteikumi Nr.488. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekta tiesiskais regulējums attiecas uz pārtikas uzņēmumiem, kas nodarbojas ar sāls izplatīšanu vai izmanto to pārtikas ražošanā. Mērķgrupas palielināšanās ir atkarīga no valsts ekonomiskās attīstības. Tiesiskais regulējums attiecas uz Pārtikas un veterināro dienestu, kas veic sāls nekaitīguma, kvalitātes, higiēnas un marķējuma kontroli.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības nemaina līdzšinējo tiesisko regulējumu un nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Eiropas Parlamenta un Padomes 2015.gada 9.septembra Direktīva [2015/15354/ES](http://eur-lex.europa.eu/eli/dir/1998/34?locale=LV), ar ko nosaka informācijas sniegšanas kārtību tehnisko standartu un noteikumu jomā. |
| **1.tabula** **Tiesību akta projekta atbilstība ES tiesību aktiem** |
| Attiecīgo Eiropas Savienības tiesību aktu datums, numurs un nosaukums | Nav.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Noteikumu projekts (kā tehnisko noteikumu projekts) saskaņots ar Eiropas Komisiju.  |
| Cita informācija | Nav |

*Anotācijas V sadaļas 2.tabula– projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots publiskai apspriešanai Zemkopības ministrijas tīmekļa vietnē no 29.maija līdz 5.jūnijam. Iebildumi un priekšlikumi netika saņemti. |
| 2. | Sabiedrības līdzdalība projekta izstrādē | Noteikumu projekts tiks elektroniski nosūtīts saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Pārtikas uzņēmumu federācija” un „Latvijas Pārtikas tirgotāju asociācija”, kā arī SIA „Latvijas sāls tirdzniecības kompānija”. |
| 3. | Sabiedrības līdzdalības rezultāti  | Iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide | Projekts šo jomu neskar. |
| 3. | Cita informācija | Nav |

Zemkopības ministrs J.Dūklavs

03.11.2015. 14:36

1129

D.Lauska

67027264, Dace.Lauska@zm.gov.lv